**EGYÜTTMŰKÖDÉSI MEGÁLLAPODÁS**

Amely létrejött egyrészről a

 **MACSKE Magyarországi Családi Bölcsődék Közhasznú Egyesülete,**

 székhely: 1106 Budapest, Gyakorló utca 18.

 bírósági nyilvántartási szám: 06-02-0001952

 adószám: 18471629-1-42

 képviselő neve: dr. Mátay Katalin

 számlaszám: 12042809-00102037-00100000

másrészről

 **<Támogatást igénylő neve >**

 székhelye:

 adószáma:

 képviselője:

 bankszámlát vezető pénzintézet:

 bankszámlaszám:

(a továbbiakban: Támogatást igénylő) között a mai napon és az alábbiak szerint:

**Előzmény:**

A(z)*<**A Támogatást igénylő és a Település/ek neve, ahol a szolgáltatás megvalósítását* *tervezi>* **a ……………………………………………….**című pályázati felhívásra támogatási kérelmet nyújt be és a projekt szakmai kivitelezésének nyomon követéséhez bevonja a MACSKE Magyarországi Családi Bölcsődék Közhasznú Egyesületét.

1. Az együttműködésben partneri félként szereplő **MACSKE Magyarországi Családi Bölcsődék Közhasznú Egyesülete** vállalja, hogy **a projekt szakmai kivitelezéséhez a vállalt feladatot a kijelölt módszertani szakértőn keresztül látja el.** A módszertani szakértő részt vesz a projekt előkészítésében, tervezésében, és közreműködik a projekt kivitelezésének nyomon követésében.

A partneri együttműködésben a másik félként szereplő Támogatást igénylő vállalja, hogy az Együttműködési Megállapodást olyan időpontban köti meg, hogy a pályázat benyújtása előtt a szükséges vélemény kialakításához és a tanácsadáshoz a módszertani szakértő részére elegendő idő a rendelkezésére álljon.

A módszertani szakértő a feladatait a legjobb tudása szerint, megfelelően magas szakmai színvonalon, elvárható gondossággal látja el.

Amennyiben a MACSKE Magyarországi Családi Bölcsődék Közhasznú Egyesülete által kijelölt módszertani szakértő nem vagy szakmailag nem megfelelően teljesíti konkrét feladatait, abban az esetben a MACSKE Magyarországi Családi Bölcsődék Közhasznú Egyesülete új módszertani szakértőt jelöl ki.

1. A MACSKE Magyarországi Családi Bölcsődék Közhasznú Egyesületét a projekt előkészítésében, tervezésében való közreműködéshez, valamint szakmai kivitelezésének nyomon követéséhez szükséges módszertani szakértői tevékenység ellátásáért megbízási díj illeti meg.

A módszertani szakértőt a MACSKE Magyarországi Családi Bölcsődék Közhasznú Egyesülete jelöli ki, a módszertani szakértő a Támogatást igénylőtől semmiféle díjazásra nem tarthat igényt.

A megbízási díj összege a támogatási kérelem elszámolható összköltségének 3,5%-a.

1. A MACSKE Magyarországi Családi Bölcsődék Egyesületét a díjazás akkor illeti meg, ha a Támogatást igénylő pályázata sikeres, pozitív elbírálásban részesül.
2. A feladat teljesítését a Támogatást igénylő igazolja. A Támogatást igénylő a teljesítést 8 napon belül elfogadja, és amennyiben a teljesítést elfogadta, írásos teljesítésigazolást állít ki, melyet megküld a MACSKE Magyarországi Családi Bölcsődék Közhasznú Egyesületének. Az igazolt teljesítés után jogosult a MACSKE Magyarországi Családi Bölcsődék Közhasznú Egyesülete a számla kiállítására.
3. Amennyiben a támogatási kérelmet támogató szervezet kérésére/utasítására a módszertani szakértő közreműködésével összeállított dokumentum javítása, módosítása szükséges, a módszertani szakértő a feladat elvégzésében a teljesítés igazolása után is közreműködik.
4. A Támogatást igénylő **a bölcsődei fejlesztési programot a MACSKE Magyarországi Családi Bölcsődék Közhasznú Egyesülete által kijelölt bölcsődei módszertani szakértővel szoros együttműködésben valósítja** meg.
5. A felek rögzítik, hogy jelen Együttműködési megállapodás aláírásával megállapodnak abban, hogy a **…………………………………………………**című pályázati felhíváshoz kapcsolódóan a MACSKE Magyarországi Családi Bölcsődék Közhasznú Egyesülete által kijelölt módszertani szakértő számára **a Támogatást igénylő teljes körű tájékoztatást nyújt az általa megvalósítandó projekt részleteiről, a pályázati előírásoknak megfelelő szakmai-műszaki tartalmakról, a helyi szereplők reális igényeiről.**
6. Az együttműködő partnerek kijelentik, hogy a **……………………………..**című pályázati felhívásra benyújtott projekt megvalósítása során **rendszeresen információt cserélnek egymással az** **esetleges** **tapasztalatokról, módosításokról**, továbbá kijelentik, hogy a projekt sikeres megvalósítása érdekében **a legjobb tudásuknak megfelelően járnak el.**
7. A Felek a megvalósítandó cél érdekében a **következő feladatokat** vállalják:

**A Támogatást igénylő támogatási kérelemben vállalt konkrét feladatai:**

* Pályázati partnerek bemutatása, egyeztetéseken való részvétel biztosítása.
* Fő fejlesztési irányvonalak ismertetése.
* Pályázati kiírás alapos ismerete, pályázatíróval való egyeztetések biztosítása (amennyiben releváns).
* Meglévő infrastrukturális állapot felmérése, javaslatok az egyéb helyiség kialakítására, megközelíthetőségére, m2 megállapítására.

**A módszertani szakértő konkrét feladatai:**

* Tervezési szakaszban történő helyszíni bejárás (egy alkalom).
* A bölcsődei jogszabályoknak való megfeleltetésről információ nyújtása (épület, játszóudvar, berendezési tárgyak, eszközök, bútorzat, szakmai előírások).
* Munkahelyi bölcsőde esetén új szolgáltatás kialakítására, meglévő szolgáltatás átalakítására vonatkozóan tervezővel való együttműködés, folyamatos egyeztetés.
* Projektütemezésben való közreműködés.
* Tervek, Megalapozó Dokumentum, Eszközlista, valamint a Szakmai program készítéséhez szakmai segítségnyújtás, tanácsadás.
* Projektzáró beszámolójához kapcsolódó együttműködésről emlékeztető készítése.

A felek a fenti megállapodást, mint akaratukkal mindenben megegyezőt elolvasás után aláírták.

Kelt: 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MACSKE Magyarországi Családi Bölcsődék**

**Közhasznú Egyesülete Támogatást igénylő**